Source: https://tribunysunase.wordpress.com/2012/03/02/kratky-prehlad-zakona-o-sportovych-podujatiach/
Timestamp: 2019-11-15 18:44:02+00:00
Document Index: 7860404

Matched Legal Cases: ['§7', '§7', '§7', '§7', '§7', '§7', '§5', '§10', '§10', '§10', '§ 11', '§ 11', '§ 11', '§ 13', '§ 13', '§ 13']

Krátky prehľad zákona o športových podujatiach | Tribúny Sú Naše
← Rozhovor – Ultras Bohemians
Koordinátor styku s fanúšikmi – Supporters Liason Officer →
Posted on 02/03/2012	by tribunysunase
Cieľom toho článku je pozrieť sa na zákon 479/2008, podľa ktorého sa riadia kluby, SFZ a polícia pri organizovaní zápasov a pokúsiť sa nájsť základné nariadenia a body ktoré sa nás, fanúšikov týkajú. Je dobré mať aspoň základný prehľad o týchto bodoch aby sme vedeli čo môže klub, čo usporiadateľ a čo polícia.
Zo zákona 479/2008 sme vybrali niekoľko hlavných bodov, týkajúcich sa fans. Z nich vyplývajú nasledovné veci:
Návštevník zápasu má zakázané:
prísť na stretnutie opitý, alebo pod vplyvom iných „omamných“ látok (§7 ods. 2)
konzumovať na zápase „zakázané látky“ a v prípade vydania zákazu aj alkohol (§7 ods. 2)
vnášať na tribúnu strelné zbrane a pyrotechniku (§7 ods. 2)
mať zahalenú tvár, ALE IBA v prípade, ak je voči nemu vedená razia polície A ZÁROVEŇ bol vyzvaný policajtom aby si tvár odhalil. (§7 ods. 2)
poslúchať výzvy usporiadateľa, polície a SBS a nesprávať sa násilne. (§7 ods. 1)
pri vstupe sa nechať dôkladne prekontrolovať od usporiadateľa (§7 ods. 1)
Tieto body sú hlavné príkazy a nariadenia pre návštevníkov športových podujatí. Sú v podstate priamočiare a neprekvapujúce. Zaujímavé však je povolenie zahaľovať si tvár až kým nie si priamo vyzvaný políciou.
Ďalej sme vybrali niekoľko povinností usporiadateľa a polície.
Usporiadateľ a usporiadateľská služba sú povinní:
byť označení reflexnou vestou USPORIADATEĽ – s číslom na prednej a zadnej strane (§5 ods. 3)
Podľa zákona má usporiadateľ právo: kontrolovať účastníkov, znemožniť vstup osobe so zákazom vstupu na štadión, upozorniť účastníkov, aby dodržiavali pokyny a nariadenia, alebo vyviesť účastníkov ak neuposlúchli jeho nariadenia. Zákon tieto právomoci dáva IBA usporiadateľom a nie SBS. Rola SBS je spomenutá iba pri „zabezpečovaní verejného poriadku“.
Povinnosti a rola polície sú podľa zákona v celku nejasné. Keďže o priebeh podujatia sa má starať organizátor, tak zásah polície môže byť iba ak oň usporiadateľ požiada, alebo v prípade, že by sa počas zápasu porušovali ľudské práva. O právomoci polície zasahovať voči divákom zákon nehovorí.
Tento zákon taktiež priniesol dva nové prvky, ktoré pred jeho zavedením neboli u nás známe. Ide o kamerové systémy a zákazy vstupu na štadión. Týmto témam sa chceme venovať podrobnejšie v budúcich článkoch, ale stojí za to sa pozrieť sa aspoň na základne veci.
Podľa zákona sú kluby povinné:
na štadiónoch s kapacitou nad 2000, v dvoch najvyšších ligách, mať funkčný kamerový systém. (§10 ods. 1)
priestor monitorovaní kamerovým systémom MUSÍ byť označený (§10 ods. 3)
záznamy vyhotovené kamerovým systémom sa poskytujú: Policajnému zboru, prokuratúre,
súdom, obciam, obvodným úradom, Slovenskej informačnej službe a Železničnej polícii. (§10 ods. 6)
Futbalový zväz je taktiež povinný:
viesť databázu o bezpečnosti na štadiónoch – teda o ľuďoch ktorí porušujú predpisy: pyrotechnika, „výtržníctvo“, a podobne (§ 11 ods. 1 a 2)
táto databáza musí obsahovať ich plné meno, adresu, dátum narodenia a fotografiu (§ 11 ods. 3)
databáza je prístupná rovnakým činiteľom, ako zábery z kamerového systému (§ 11 ods. 5)
za neuposlúchnutie usporiadateľa, polície alebo SBS, „výtržnosti a násilné správanie“ je možné dostať pokutu do zhruba € 300. (§ 13 ods. 1)
za vnesenie zbraní alebo pyra na štadión, alebo neuposlúchnutie polície na odhalenie tváre (viď vyššie), je možné dostať pokutu do zhruba € 165 (§ 13 ods. 1)
Zákaz vstupu na štadión je možné dostať iba za neuposlúchnutie výziev SBS, Usporiadateľa a, alebo, Polície a za násilne ktoré „porušuje verejný poriadok a riadny priebeh podujatia“ (§ 13 ods. 1)
Zákazu vstupom, kamerovým systémom a databáz sa chceme venovať podrobnejšie v ďalšom článku. Pozrieme sa na to ako u nás (ne)fungujú a na úspešné príklady boja proti nim z iných krajín Európy.
Celé znenie zákona 478/2008 Z.Z môžeš nájsť na: http://www.ssfz.sk/data/dokumenty/zakon_479_2008.pdf alebo na online zbierke zákonov www.zbierka.sk
This entry was posted in Právo, Správy - SK/CZ, Články. Bookmark the permalink.